Diari Oficial de la Generalitat Valenciana


Sumari del DOGV 3672, del 24-01-2000 (2000/404)

RESOLUCIÓ de 29 de desembre de 1999, del conseller d'Ocupació, per la qual es fixen els preus màxims per a l'any 2000 dels serveis de les residències de temps lliure de la Generalitat Valenciana i es determinen les dates de les temporades especials corresponents a les festes de Sant Josep i de Sant Joan.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3672

Data del DOGV
:   24-01-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/404


Data del document
:   29-12-1999

Organisme emissor
:   Conselleria d'Ocupació

Tipus de document
:   Resolució

Descriptors 

:   * llista de preus
    * oci
    * infraestructura turística

RESOLUCIÓ de 29 de desembre de 1999, del conseller d'Ocupació, per la qual es fixen els preus màxims per a l'any 2000 dels serveis de les residències de temps lliure de la Generalitat Valenciana i es determinen les dates de les temporades especials corresponents a les festes de Sant Josep i de Sant Joan. [2000/M404]
  
L'Ordre de 8 d'abril de 1998, de la Conselleria d'Ocupació, Indústria i Comerç (DOGV núm. 3.223 de 16 d'abril de 1998) per la qual s'estableix el règim de funcionament i estades de les residències de temps lliure de la Generalitat Valenciana, determina en l'article 3.1 que els preus màxims dels serveis que hi presten seran autoritzats amb caràcter anual mitjançant la corresponent resolució.
  
D'altra banda es determinen, així mateix, les dates corresponents a les temporades especials coincidents amb les festes de Sant Josep i Sant Joan, a les quals fa referència l'article 12.2 de l'esmentada ordre, temporades que s'aplicaran respectivament a les residències del Puig a València i Sant Joan a Alacant.
  
Pel que s'ha exposat, he resolt:
  
Primer
  
S'autoritza els concessionaris de les residències de temps lliure de la Generalitat Valenciana a percebre l'any 2000, pels serveis que presten als usuaris, els preus màxims que es determinen en l'annex a la present resolució.
  
Segon
  
Les dates en les quals han de regir les temporades alta/especial corresponents a les festes de Sant Josep i Sant Joan són les següents:
  
Tercer
  
La present resolució es publicarà en el Diari Oficial de la Generalitat Valenciana.
  
València, 29 de desembre de 1999.- El conseller d'Ocupació: Rafael Blasco Castany.
  
ANNEX
  
Preus màxims autoritzats que podran percebre els concessionaris de les residències de temps lliure l'any 2000
  
a) Preus per serveis d'estades en règim de pensió completa:
  
a.1) Preus que regiran en la temporada mitjana/baixa:
  
- 3.390 pessetes per persona i dia en habitació de dos o més places ocupades.
  
- 4.850 pessetes per persona i dia en habitació que s'ocupe individualment.
  
a.2) Preus que regiran en les temporades alta i especials que s'establisquen:
  
- 4.390 pessetes per persona i dia en habitació de dos o més places ocupades.
  
- 6.160 pessetes per persona i dia en habitació que s'ocupe individualment.
  
b) Preus pels altres serveis:
  
b.1) Serveis de restauració per a no residents:
  
Abonament setmanal 15.240 PTA.
  
Abonament diari 2.370 PTA.
  
Desdejuni 250 PTA.
  
Dinar 1.260 PTA.
  
Sopar 1.110 PTA.
  
b.2) Servei de bugaderia 680 PTA.
  
b.3) Garatge (RTL el Puig) 510 PTA.
  
Els preus fixats segons la relació anterior no inclouen les consumicions de cafeteria, els serveis discrecionals d'animació, ni altres activitats d'oci en què participen voluntàriament els residents, organitzades per aquests, o concertades per ells amb empreses turístiques o amb el concessionari de la residència.